
PËR DISA SHTESA NË VENDIMIN NR.478, DATË 18.7.2007  TË KËSHILLIT TË MINISTRAVE  “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE TË DISA INSTITUCIONEVE, NË VARËSI TË MINISTRAVE TË LINJËS”, TË NDRYSHUAR

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të nenit 8 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

1. Në vendimin nr.478, datë 18.7.2007 të Këshillit të Ministrave, të ndryshuar, të bëhen shtesat e mëposhtme:
a) Në pikën 5, pas togfjalëshit “…bordeve të kullimit…” shtohen “… si dhe komisionet vendore të shqyrtimit të vlefshmërisë ligjore të krijimit të titujve të pronësisë mbi tokën bujqësore, pranë prefektit të qarkut…”.
b) Pas pikës 5/5 shtohet pika 5/6, me këtë përmbajtje:
“5/6. Struktura dhe nivelet e pagave të nëpunësve në pozicionet “Specialist” deri në “Titullar i institucionit”, në komisionet vendore të shqyrtimit të vlefshmërisë ligjore të krijimit të titujve të pronësisë mbi tokën bujqësore, pranë prefektit të qarkut, të jenë sipas lidhjes nr.4/6, që i bashkëlidhet këtij vendimi dhe është pjesë përbërëse e tij.”.
c) Në pikat 6, 7, 8, 9 e 13, pas fjalëve “…nr.4/5.” shtohet “…nr.4/6.”.
3. Efektet financiare për vitin 2008, që rrjedhin nga zbatimi i këtij vendimi, të përballohen nga fondet shtesë, që do të miratohen për këto komisione, në buxhetin e Ministrisë së Brendshme.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Lidhja nr.4/6

STRUKTURA DHE NIVELET E PAGAVE TË NËPUNËSVE NË KOMISIONET VENDORE TË SHQYRTIMIT TË VLEFSHMËRISË LIGJORE TË KRIJIMIT TË TITUJVE TË PRONËSISË MBI TOKËN BUJQËSORE, PRANË PREFEKTIT TË QARKUT

	
	

	Pozicioni
	Kategoria
	Paga individuale  (paga bazë)
	Shtesa e
pozicionit
	Shtesa për
kushte pune

	
	
	1
	2
	3
	4
	

	
	
	Paga e
grupit (PG)
	Shtesa vjetore për
vjetërsi 
(SHV)
	Shtesa për
kualifikim
(SHK)
	Shtesa e
pozicionit
(SHP)
	

	Titullar i institucionit
pranë prefektit të 
qarkut: Durrës, Elbasan,
Fier, Korçë, Lezhë,
Shkodër, Tiranë, Vlorë
	III-a
	11.000
	2%
	
	68.500
	

	Titullar i institucionit pranë
prefektit të qarkut: Berat,
Dibër, Gjirokastër, Kukës
	III-b
	11.000
	2%
	
	51.500
	

	Specialist në komisionet 
vendore pranë prefektit të
qarkut: Durrës, Elbasan, Fier, Korçë, Lezhë, 
Shkodër, Tiranë, Vlorë
	IV-a
	11.000
	2%
	
	39.000
	5.000

	Specialist në komisionet
vendore pranë prefektit të
qarkut: Berat, Dibër, Gjirokastër, Kukës
	IV-b
	11.000
	2%
	
	29.000
	5.000



